90/209/ETY: Komission päätös, tehty 19 päivänä huhtikuuta 1990, jäsenvaltioiden vapauttamisesta velvollisuudesta soveltaa vihannesten siementen pitämisestä kaupan annettua neuvoston direktiiviä tiettyihin lajeihin 70/458/ETY, päätösten 73/122/ETY ja 74/358/ETY muuttamisesta sekä päätöksen 74/363/ETY kumoamisesta



Virallinen lehti nro L 108 , 28/04/1990 s. 0104 - 0105

Suomenk. erityispainos Alue 3 Nide 32 s. 0139

Ruotsink. erityispainos Alue 3 Nide 32 s. 0139



KOMISSION PÄÄTÖS, tehty 19 päivänä huhtikuuta 1990, jäsenvaltioiden vapauttamisesta velvollisuudesta soveltaa vihannesten siementen pitämisestä kaupan annettua neuvoston direktiiviä tiettyihin lajeihin 70/458/ETY, päätösten 73/122/ETY ja 74/358/ETY muuttamisesta sekä päätöksen 74/363/ETY kumoamisesta (90/209/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vihannesten siementen pitämisestä kaupan 29 päivänä syyskuuta 1970 annetun neuvoston direktiivin 70/458/ETY(1), sellaisena kuin se on viimeksi muutettuna direktiivillä 88/380/ETY(2), ja erityisesti sen 42 artiklan a alakohdan, ottaa huomioon jäsenvaltioiden jättämät hakemukset, sekä katsoo, että direktiivin 70/458/ETY 42 artiklan a alakohdan mukaisesti jäsenvaltio voidaan hakemuksesta vapauttaa joko kokonaan tai osittain velvollisuudesta soveltaa direktiivin säännöksiä parsaan, tavalliseen salaattisikuriin ja isolehtisikuriin (italiansikuri), lukuun ottamatta 16 artiklan 1 kohdan ja 30 artiklan 1 kohdan säännöksiä, jäsenvaltioiden jättämien hakemusten vuoksi jäsenvaltiot olisi määräajaksi tai rajoittamattomaksi ajaksi vapautettava velvollisuudesta soveltaa edellä mainittuihin lajeihin: - kansallisten lajikeluetteloiden laatimista koskevia direktiivin säännöksiä, tai - siementen varmennukseen ja tarkastukseen liittyviä direktiivin säännöksiä, tai - tietyissä tapauksissa kaikkia direktiivin säännöksiä, kaikissa tapauksissa 16 artiklan 1 kohtaa ja 30 artiklan 1 kohtaa lukuun ottamatta, tämä päätös korvaa kaikki aiemmat näille lajeille tehdyt vapautuspäätökset; sen vuoksi komission päätökset 73/122/ETY(3) ja 74/358/ETY(4), joilla Saksa, Luxemburg ja Irlanti vapautetaan soveltamisvelvollisuudesta, olisi muutettava, ja komission päätös 74/363/ETY(5), jolla Yhdistynyt kuningaskunta vapautetaan soveltamisvelvollisuudesta, olisi kumottava, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Liitteessä olevan I osan 1 sarakkeessa mainitut jäsenvaltiot vapautetaan velvollisuudesta soveltaa 2 sarakkeessa mainittuja direktiivin 70/458/ETY säännöksiä 3 sarakkeessa mainittuna ajanjaksona lajiin Asparagus officinalis L. - parsa. 2 Liitteessä olevan II osan 1 sarakkeessa mainitut jäsenvaltiot vapautetaan velvollisuudesta soveltaa 2 sarakkeessa mainittuja direktiivin 70/458/ETY säännöksiä 3 sarakkeessa mainittuna ajanjaksona lajiin Cichorium intybus L. (partim) - tavallinen salaattisikuri. 3 Liitteessä olevan III osan 1 sarakkeessa mainitut jäsenvaltiot vapautetaan velvollisuudesta soveltaa 2 sarakkeessa mainittuja direktiivin 70/458/ETY säännöksiä 3 sarakkeessa mainittuna ajanjaksona lajiin Cichorium intybus L. (partim) - isolehtisikuri (italiansikuri). 2 artikla Muutetaan päätöksen 73/122/ETY 1 artikla seuraavasti: 1 poistetaan 1 kohdan b ja e alakohta; 2 poistetaan 2 kohdan b ja g alakohta. 3 artikla Poistetaan päätöksen 74/358/ETY 1 artiklan b alakohta. 4 artikla Kumotaan päätös 74/363/ETY. 5 artikla Tämä päätös on osoitettu kaikille jäsenvaltioille. Tehty Brysselissä 19 päivänä huhtikuuta 1990. Komission puolesta Ray MAC SHARRY Komission jäsen (1) EYVL N:o L 225, 12.10.1970, s. 7 (2) EYVL N:o L 187, 16.7.1988, s. 31 (3) EYVL N:o L 145, 2.6.1973, s. 41 (4) EYVL N:o L 196, 19.7.1974, s. 15 (5) EYVL N:o L 196, 19.7.1974, s. 21 LIITE >TAULUKON PAIKKA>